EkBass/fiwiki-20250220-pages-articles huggingface dataset:
Abronit

thumb|upright|Abronimuusikko. Abronit ovat akaninkielinen kansa Ghanassa ja Norsunluurannikolla. He asuvat Mustan-Voltan eteläpuolella Ghanassa ja Bondoukoun seudulla Norsunluurannikolla. Abroneja on 100 000 henkeä. Abronit ovat 1400–1700-luvuilla kukoistaneen Bonon valtakunnan asukkaiden jälkeläisiä. He jakautuivat 1700-luvulla useiksi päällikkökunniksi, jotka kuuluivat 1870-luvulle saakka Ašantin liittokunnan alaisuuteen. 1880-luvulla eräät niistä liitettiin Samori Tourén mandinkavaltakuntaan. Perinteisiä elinkeinoja ovat maanviljely, karjanhoito, kalastus, kaupankäynti ja käsityöammatit. Tärkeimmät viljelykasvit ovat jamssi, maniokki, taaro, maissi, fonio, hirssi, durra, maapähkinä, pavut, vihannekset, koolapuu ja öljypalmu. Nykyään viljellään myös kaakaota ja kahvia. Ruokavalio koostuu kasviksista ja lihasta. Tiiviit kylät muodostuvat puusta ja savesta rakennetuista neliskulmaisista ja harjakattoisista taloista. Perinteistä kenteasua käytetään vain juhlissa. Perinteinen yhteiskuntajärjestys perustuu suurperheiden muodostamiin kyläyhteisöihin, matrilineaarisiin sukuihin ja patrilineaaristen ryhmien pohjalta syntyneeseen soturilaitokseen. Avioliitto virilokaalinen, polygynia, serkkuavioliitto, leviraatti, sororaatti ja ostoavioliitto ovat yleisiä. Suurin osa abroneista on sunnimuslimeja. Islamilaisen kulttuurin vaikutus on muista akaneista poiketen vahva. Lisäksi on katolisia tai protestantteja. Huomattava osa harjoittaa perinteistä uskontoa, johon kuuluu esi-isien palvontaa, noituutta ja taikuutta. ==Lähteet== Luokka:Ghanan etniset ryhmät Luokka:Norsunluurannikon etniset ryhmät
Kalle Arvola (valtiopäiväedustaja)

Kalle Arvola (30. marraskuuta 1705 Kempele – 11. joulukuuta 1772 Liminka) oli suomalainen, Limingassa asunut varakas talonpoika ja valtiopäiväedustaja.Kirjastovirman henkilögalleria : Kalle Arvola Arvolan vanhemmat olivat Jaakko Kaarlenpoika Kuivala ja vaimonsa Valpuri. Arvola osallistui Oulun kihlakunnan edustajana Ruotsin säätyvaltiopäiville talonpoikaissäädyssä 1755–1756. Hän sekaantui valtiopäivillä käytyyn hattujen ja myssyjen puoluetaisteluun osallistuen kuninkaan valtaa kasvattamaan pyrkineen myssypuolueen neuvotteluihin ja vehkeilyihin vallassa ollutta hattupuoluetta vastaan. Salahanke paljastui, ja Arvola joutui kuulusteluihin, joissa hän paljasti tietoja hankkeesta joko puutteellisen kielitaidon, sairauden tai tietämättömyyden takia. Kuulustelujen seurauksena Arvolaa uhkasi jopa kuolemantuomio vallankumouksen suunnittelusta, ja hänen ystävänsä salakuljettivat hänet Ruotsista Suomeen perimätiedon mukaan tynnyrin sisälle piilotettuna. Tästä hän sai kotipitäjässään liikanimen Tynnyri-Kalle. Vuonna 1755 Arvola anoi, että tervanpoltto kiellettäisiin Limingassa, koska pitäjä kärsi puun puutteesta ja metsien tuhoutumisesta. Tämä kielto toteutui vuonna 1762. Kalle Arvola oli naimisissa kaksi kertaa, ensin Marketta Erkintytär Arvolan kanssa ja sitten Sofia Jaakontytär Pietolan kanssa. == Lähteet == == Aiheesta muualla == * Luokka:Ruotsin talonpoikaissäädyn valtiopäivämiehet Luokka:Suomalaiset maanviljelijät Luokka:Vuonna 1705 syntyneet Luokka:Vuonna 1772 kuolleet
Jonida Maliqi

Jonida Maliqi (s. 26. maaliskuuta 1982 Tirana, Albania), on albanialainen laulaja ja televisiojuontaja. Hän voitti Festivali i Këngësin 57. tuotantokauden kappaleella ”Ktheju tokës” (), ja edusti näin Albaniaa vuoden 2019 Euroviisuissa. ==Elämä ja ura== Maliqi aloitti laulu-uransa laulamalla Festivali i Këngësissä 13-vuotiaana yhdessä Aleksandër Rrapin kanssa. He esittivät dueton nimeltä "Planeti i fëmijëve". Vuonna 1997, hän palasi festivaaliin toisella duetolla tällä kertaa Kastriot Tushan kanssa. He lauloivat kappaleen, joka on omistettu Äiti Teresalle. Maliqin sooloura alkoi vuonna 1999, kun hän kilpaili kappaleella "Do jetoj pa ty" Festivali i Këngësissä saavuttaen toisen sijan. Maliqi esitti myös Julian roolia Albanian versiossa näytelmästä Romeo ja Julia. Hän juonsi Dancing with the Stars Albanian (Albanian versio Tanssii tähtien kanssa -ohjelmasta) neljännen tuotantokauden sekä toimi tuomarina The Voice of Albanian viidennellä tuotantokaudella vuonna 2016. Vuonna 2018 Jonida Maliqi osallistui Festivali i Këngësin 57. tuotantokaudelle kappaleella "Ktheju tokës". 22. joulukuuta 2018 pidetyssä finaalissa Maliqi keräsi 228 pistettä ja voitti kilpailun. Täten hän edusti Albaniaa vuoden 2019 Eurovision laulukilpailussa Tel Avivissa, Israelissa. ==Diskografia== * Nuk të pres (2005)https://www.teksteshqip.com/jonida-maliqi/albumi-13653.php ==Palkinnot ja ehdokkuudet== Festivali i Këngës Vuosi Palkinto Kategoria Tulos 1999 "Do jetoj pa ty" Toinen sija 2004 "Frikem se më pëlqen" Kolmas sija 2018 "Ktheju tokës" Ensimmäinen sija Kënga Magjike Vuosi Palkinto Kategoria Tulos 2003 "Vetem një natë" Best Performer 2004 "Nuk kam faj që robëroje" Etno Music Award 2005 "Papagalli i dashurisë" Best Performer 2008 "Njëri nga ata" Best Song 10th Anniversary Award 2011 "Thesar pa emër" Çesk Zadeja Award 2013 "Ti" Jon Music Award Video Fest Awards Vuosi Palkinto Kategoria Tulos 2014 "Sonte" (ft. Dj Blunt & Real) Best Collaboration Top Fest Vuosi Palkinto Kategoria Tulos 2006 "Forca e femrës" (Tunan kanssa) Best Female 2010 "Sot t'i japim fund" (Big Bastan kanssa) Best Pop Zhurma Show Awards Vuosi Palkinto Kategoria Tulos 2015 "Jam bërë si ti" Best Performer ==Televisio== * Festivali i Këngës (1995, 1999, 2000, 2001, 2002, 2004, 2006, 2007, 2018) * Big Brother (2008) * Dua vendin tim (2012) * Dancing with the Stars (2014) * The Voice of Albania (2016) == Lähteet == Luokka:Albanialaiset laulajat Luokka:Televisiojuontajat Luokka:Albanian euroviisuedustajat Luokka:Vuoden 2019 euroviisuedustajat Luokka:Vuonna 1982 syntyneet Luokka:Elävät henkilöt
Ktheju tokës

Ktheju tokës on albanialaisen laulajan Jonida Maliqin esittämä kappale, jolla hän voitti Festivali i Këngësin 57. tuotantokauden ja edusti Albaniaa vuoden 2019 Eurovision laulukilpailussa, Tel Avivissa. Kappale kilpaili Euroviisujen finaalissa, jossa se sai 90 pistettä ja saavutti sijan 17. == Lähteet == Luokka:Albanian euroviisuedustuskappaleet Luokka:Vuoden 2019 euroviisuedustuskappaleet
Landumat

Landumat (myös landomat) ovat atlantinkongolaista kieltä puhuva kansa Guinean rannikolla. He asuvat maan lounaisosassa Bokén kaupungin ympäristössä ja lähellä Guinea-Bissaun rajaa. Landumia on 14 000 henkeä. Landumien sukukansoja ovat bagat, kissit, nalut, limbat ja bullomit. Pohjoisesta saapuneet fulbet ja susut pakottivat heidät siirtymään jokien halkomalle soistuneelle rantavyöhykkeelle. Siirtomaa-aikana landumat toimivat eurooppalaisten kaupankäynnin välittäjinä. 1800-luvulla he alkoivat sulautua susuihin. Kansan pääelinkeinot ovat maanviljely ja kalastus. Tärkeimmät viljelykasvit ovat riisi, banaani, maniokki, bataatti ja maissi sekä nykyään myös kahvi, maapähkinä, sokeriruoko, vihannekset ja hedelmät. Lisäksi keräillään kookos- ja öljypalmun hedelmiä sekä kolapähkinöitä. Landumien käsityöläiset ovat tunnettuja suurikokoisista naamioistaan. Asumuksena toimivat pyöreät lehvä- tai olkikattoiset majat. Eurooppalainen vaatetus on korvannut lannevaatteet ja kasvikuiduista valmistetut hameet. Ruokavalio koostuu etupäässä kasviksista. Perhe on suuri ja polygynia on yleistä. Sukujärjestelmä on patrilineaarinen ja avioliitto patrilokaalinen. Kyläyhteisöt muodostivat aikaisemmin Fouta Djallonin muslimihallitsijoiden alaisia päällikkökuntia. Miehet ja naiset kuuluivat initiaatioriittejä harjoittaviin salaseuroihin. Landumat harjoittavat etupäässä perinteistä uskontoa, johon kuuluu esi-isien ja luonnonvoimien palvontaa. Lisäksi on sunnimuslimeja ja katolisia. ==Lähteet== Luokka:Guinean etniset ryhmät
Kalle Arvola (kunnallisneuvos)

Kalle Samuli Arvola (19. helmikuuta 1914 – 4. toukokuuta 2006) oli suomalainen, Limingassa asunut maanviljelijä, kunnallisneuvos ja kotiseutuaktiivi.Pia Kaitasuo : Jokaiseen juhlaan sopiva Kalle ja Katri Arvola perustivat Alakestilän tilan maille 1930-luvulla Alakestilän arboretumin, jossa on 120 puulajia ja 60 erilaista pensasta. Arboretumin erikoisuuksiin kuuluvat muun muassa käärme- ja riippakuuset, aasialainen ohotanpihta ja kivikoivu, siperiansembramänty, kontortamänty ja makedonianmänty, japaninpihlaja ja amerikanpihlaja sekä uhanalainen jokipaju. Markku Rättilä : Alakestilän arboretum kuntoon - Limingan kunta havahtui helmensä vaalimiseen luonnonsuojeluyhdistyksen aloitteen jälkeen.Visit Liminka : Alakestilän arboretum Arvola esitti 1983 ajatuksen omasta pitäjäpuvusta liminkalaisille naisille. Ensimmäinen Marja Junttilan suunnittelema Limingan pitäjänpuku luovutettiin Kalle Arvolan puolisolle Katri Arvolalle vuoden 1991 pitäjäjuhlassa. == Julkaisuja == * Liminkalaiset sodissa ; toimituskunta Kalle Arvola ym. Sotainvalidien veljesliitto, Limingan osasto - Limingan- Lumijoen sotaveteraanit - Limingan-Temmeksen rintamamiesveteraanit, Liminka 1991 * Mikko Ihalainen : Kalle Arvola : perusliminkalainen : kunnallisneuvoksen muistelmat. Kalle Arvola, Liminka 1996 ISBN 952-90-8133-2 == Lähteet == Luokka:Suomalaiset kotiseututyön vaikuttajat Luokka:Vuonna 1914 syntyneet Luokka:Vuonna 2006 kuolleet
Bagat

Bagat ovat atlantinkongolaista kieltä puhuva kansa Guinean rannikolla ja saaristossa. He asuvat Conakryn pohjoispuolella. Bagoja on 100 000 henkeä, mutta he ovat nopeasti sulautumassa susuihin. Bagat ovat kieleltään ja kulttuuriltaan lähellä kissejä, naluja, landumoja, temnejä, limboja ja bullomeja. Heidän uskotaan olevan kotoisin Fouta Djallonin ylängöltä, jossa on säilynyt yksittäisiä kyliä. 1600–1700-luvuilla bagat muuttivat Port Lokon seudulle, josta susut karkottivat heidät pohjoiseen. Eristyneisyytensä takia bagat ovat säilyttäneet tai luoneet uudelleen arkaaisia kulttuuripiirteitä. Kansan pääelinkeino on riisin viljely. Miehet viljelevät myös maniokkia, bataattia ja durraa ja naiset maissia, taaroa ja maapähkinää. Vaihdon välineenä toimivat naisten merivedestä valmistama suola ja kolapähkinät. Rantoja myötäilevät kylät koostuvat nelikulmaisista olkikattoisista taloista pylväiden varaan pystytettyine verantoineen. Kyliä johtavat miesten ja naisten muodostamat neuvostot. Ydinperheiden muodostamaa suurperhettä johtaa vanhin mies. Miehet ja naiset muodostavat salaseuroja. Bagat harjoittavat perinteistä uskontoa, johon kuuluu luonnonvoimien palvontaa ja naishahmon symboloima hedelmällisyyden kultti. ==Lähteet== == Aiheesta muualla == Luokka:Guinean etniset ryhmät
Stäfa

Stäfa on kaupunki Sveitsissä Zürichin kantonissa. Siellä oli vuoden 2017 lopulla 14 435 vakinaista asukasta. == Sijainti == Stäfa sijaitsee Zürichinjärven itärannalla parikymmentä kilometriä Zürichstä kaakkoon. == Talous == Stäfa on maailmanlaajuisesti toimivan kuulolaiteyritys Sonovan kotipaikka. Kaupunki on Zürichin seudun merkittävintä viininviljelyaluetta. == Liikenne == Zürichinjärven itärantaa seuraileva SBB:n rautatie ja valtatie 17 () Zürichistä Rapperswiliin kulkevat Stäfan kautta. Kaupungista on ZSG:n (Zürichsee Schifffahrtsgesellschaft) säännöllinen laivayhteys Zürichinjärven yli Wädenswiliin, ja Zürichin ja Rapperswilin väliset risteilylaivat poikkeavat Stäfassa. == Lähteet == * === Viitteet === == Aiheesta muualla == Luokka:Zürichin kantonin kunnat Luokka:Sveitsin kaupungit
Tallensit

Tallensit (myös talensit) ovat gurilaista kieltä puhuva kansa Ghanan koillisosassa Gambagan kaupungin länsipuolella. Heitä on 80 000 henkeä. Kansan pääelinkeinot ovat karjanhoito, maanviljely, metsästys ja käsityöammatit. Tärkeimmät viljelykasvit ovat hirssi, durra, fonio, riisi, maissi ja pavut. Tallensit asuvat savimajoista koostuvissa pienissä asutuksissa. Ruokavalio koostuu etupäässä maito- ja kasvisruoista. Yhteiskunta perustuu suurperheisiin ja patrilineaarisiin sukuihin. Avioliitto on virilokaalinen, polygynia ja serkusavioliitot ovat yleisiä. Suurin osa tallenseista harjoittaa perinteistä uskontoa, johon kuuluu esi-isien ja maan palvontaa, noituutta ja taikuutta. Osa on sunnimuslimeja. ==Lähteet== Luokka:Ghanan etniset ryhmät
Eero Ilmari Sutinen

Eero Ilmari Sutinen (12. heinäkuuta 1892 Kontiolahti – 11. joulukuuta 1947 Turku) oli Turun asemakaava-arkkitehti, joka suunnitteli myös Käpylän kirkon ja seurakuntasalin.Aikalaiskirja 1934, s. 655 (Viitattu 23.12.2018)Kaksi kirkkoa Käpylä-lehti 7/2010, 22.9.2010, s. 8. (Viitattu 23.12.2018) Ilmari Sutisen vanhemmat olivat kansakoulunopettaja Pekka Sutinen ja Alexandra Albertina Bruun ja puoliso vuodesta 1926 Aino Inkeri Mönkkönen. Sutinen tuli ylioppilaaksi 1911 ja valmistui arkkitehdiksi 1917. Opintomatkoja hän teki Skandinaviaan, Itämeren maihin ja Keski-Eurooppaan. Sutinen toimi Yleisten rakennusten ylihallituksen ylimääräisenä arkkitehtina 1918–1919. Turun asemakaava-arkkitehti hän oli vuodesta 1925 Bertel Jungin jälkeen,Bertel Jung. Arkkitehtuurimuseo. (Viitattu 23.12.2018) Harald Andersinin jäätyä virkaan valitsematta.Turun asemakaava-arkkitehdin virka. Helsingin Sanomat, 8.5.1925, s. 6. Käpylän kirkon ja seurakuntasalin piirustukset Sutinen laati 1929. ==Lähteet== Luokka: Suomalaiset arkkitehdit Luokka: Suomalaiset virkamiehet Luokka: Vuonna 1892 syntyneet Luokka: Vuonna 1947 kuolleet
Brandenburgin provinssi

Brandenburgin provinssi oli provinssi Preussin kuningaskunnassa vuosina 1815-1915. Vuosina 1871-1918 kuningaskunta ja siten myös provinssi oli osa Saksan keisarikuntaa. Vuodesta 1915 toisen maailmansodan loppuun vuonna 1945 se oli osa Preussin vapaavaltiota, joka oli osa Weimarin tasavaltaa vuoteen 1933 ja myöhemmin Natsi-Saksaa vuoteen 1945. Sodan loputtua Preussin vapaavaltio lakkautettiin, ja suurin osa provinssin entisistä alueista liitettiin osaksi Itä-Saksan Brandenburgin osavaltiota. Osa provinssin itäisistä alueista luovutettiin Puolalle, ja läntinen osa Berliinistä jäi Länsi-Saksan haltuun. Provinssin pinta-ala oli 39 838 neliökilometriä. Vuoden 1910 väestönlaskennassa sen asukasluku oli 6,16 miljoonaa. Provinssin suurin kaupunki oli Berliini, joka toimi myös Preussin ja Saksan pääkaupunkina koko provinssin olemassaoloajan. == Lähteet == Luokka:Preussin provinssit
Stella ja Sami

Stella ja Sami () on vuosina 2010–2013 ensiesitetty piirrossarja. Kanadalaisen Marie-Louise Gayn lastenkirjoihin perustuvassa piirrosanimaatiosarjassa Stella opastaa pikkuveli Samia. Isosisko löytää oikeat vastaukset Samin loppumattomiin kysymyksiin. == Jaksot == 1\. tuotantokausi (2009) * Puserot kiertoon! * Aamiainen kahdelle * Yökeijuja * Iso Sami * Laatikkoleikkejä * Retu kylpee * Super-Sami * Sami ja lumiukko * Pohjoisnavalle * Leija-yö * Matkalla Kiinaan * Nauratuskeitto * Sami ja Pomppu * Puun kolme toivomusta * Samin uudet saappaat * Niityllä lauletaan * Stella avaruudesta * Kevään merkkejä * Heinäsirkan koti * Seuraa minua! * Missä Tassunen on? * Stellan sirkus * Stellan satukirja * Sami ja taivaanmaalari * Kaurisystävä * Papukaijakuningatar * Kuumatka * Retun syntymäpäivä * Dinosaurusten aikaan * Keijujen puutarha * Retumaa * Hämähäkki-keikkejä * Sadepäivän eväsretki * Samin linna * Sudenkorennot * Luolalapset * Salli-hanhi * Jokiajelu * Kenguruiden maa * Länkkärileikkejä * Merilohikäärme * Merirosvoja * Näkymättömissä * Retu ja Petunia * Sukka-Sami * Kun Stella oli pikkuinen * Samin kaulaliina * Lintukaverit * Variksenpelättejä ja kurpitsoita * Haaksirikko * Onnea tuova aarre 2\. tuotantokausi (2010–2011) * Lumitanssi * Joulupukin hattu == Rooleissa ja hahmot == * Rachel Marcus kuten Stella: Yhdeksänvuotias tyttö, joka on Samin mielikuvituksellinen ja hauskaa rakastava vanhempi sisar. Hänellä on olkapään pituiset punaiset hiukset. * Miles Johnson kuten Sami: Nelivuotias poika, joka on Stellan pikkuveli. Hän seuraa Stellaa tämän monissa seikkailuissa ja on hyvin utelias ympärillään olevasta maailmasta. Samilla on voikukan väriset vaaleankeltaiset hiukset. * Tony Daniels kuten Reetu: Stellan ja Samin lemmikkikoira ja jatkuva kumppani. Hän rakastaa maharapsutuksia. * Robbie Fitzroy kuten Olli: Samin paras ystävä. Hänellä on kiharat mustat hiukset ja puna-valko-raidallinen paita sinisen haalarin alla. * Christina Orjalo kuten Aino: Stellan paras ystävä * Jake Sim kuten Felix: Stellan ystävä ja luokkatoveri, joka käyttää vihreä- valkoraidallista paitaa sinisen takin alla. Hänen mieluisin harrastuksensa on keksiä asioita * Tassunen: Felixin lemmikkikissa, jolla on valkosininen ja turkki. Aika ajoin hän hakeutuu Reetun seuraan ja joutuu usein häädetyksi. === Suomenkieliset äänet === Tuotantokausi 1 (2010) * Joona-Paavali Virtanen - Sami * Ruut Malka - Stella * Antti Jaakola * Mari Riikonen * Arttu Bäckman * Maria Kemppainen käännös: Mari Riikonen tuotanto: Uptempo Oy Tuotantokausi 2 * Sampo Kovalainen * Riku Leskinen * Ruut Malka * Matti Laitinen * Anna Laulumaa tuotanto: Uptempo Oy Luokka:Kirjoihin perustuvat televisiosarjat Luokka:2010-luvun piirrossarjat Luokka:Kanadalaiset televisiosarjat
Kwenit

Kwenit (myös gurot) ovat mandelaista guron kieltä puhuva kansa Norsunluurannikolla. He asuvat Valkoisen- ja Punaisen-Bandaman keskijuoksuilla Bouaflén ja Zuénoulan departementeissa. Kwenejä on 420 000 henkeä. Kwenien lähin sukukansa ovat manot. He ovat muuttaneet 1500–1600-luvuilla pohjoisesta ja sulattaneet itseensä alueen alkuperäiskansoja. Kansan pääelinkeino on maanviljely. Tärkeimmät viljelykasvit ovat riisi, hirssi, jamssi ja maissi, pohjoisessa taaro, etelässä banaani ja luoteessa maniokki. Nykyään suuri osa kweneistä työskentelee kahvi- ja pohjoisessa kaakao- tai puuvillaviljelmillä. Lisäksi harjoitetaan karjanhoitoa, metsästystä ja käsityöammatteja. Kwenit asuvat pyöreistä tai pohjoisessa nelikulmaisista majoista koostuvissa tiiviissä rivikylissä. Ruokavalio koostuu puuroista, keitoista ja paistetuista juureksista ja vihanneksista, jotka on maustettu palmuöljyllä ja voimakkailla kastikkeilla. Vaihdon välineenä toimivat kolapähkinät ja palmuviini. Yhteiskunta perustuu patrilineaarisiin sukuihin, salaseuroihin ja varsinkin aikaisemmin ikäryhmiin. Avioliitto on virilokaalinen. Polygynia, leviraatti, sororaatti ja ostoavioliitto ovat yleisiä. Nuoret käyvät läpi aikuistumisriittejä. Suurin osa kweneistä harjoittaa perinteistä uskontoa, johon kuuluu luonnonvoimien ja esi-isien palvontaa, noituutta ja taikuutta. Osa on sunnimuslimeja, osa katolisia tai protestantteja. ==Lähteet== ==Aiheesta muualla== Luokka:Norsunluurannikon etniset ryhmät
Pommerin provinssi

Pommerin provinssi oli osa Preussia vuosina 1815–1945. Provinssin pinta-ala oli 39 197 neliökilometriä vuonna 1939. Vuonna 1925 sen asukasluku oli 2,22 miljoonaa, kun vuoden 1905 väestönlaskennassa asukkaita oli 1,68 miljoonaa. Provinssin pääkaupunki oli Stettin, jonka asukasluku oli noin 220 000 vuonna 1905. == Lähteet == Luokka:Preussin provinssit Luokka:Pommerin historia
Naisten marssi

Naisten marssi voi tarkoittaa seuraavia tapahtumia: *naisten marssi Versailles’hin, mielenosoitusmarssi Ranskassa vuonna 1789 *naisten marssi, mielenosoitusmarssi Pretoriassa Etelä-Afrikassa vuonna 1956 *naisten marssi Washingtoniin, mielenosoitusmarssi Yhdysvalloissa vuonna 2017
Virilokaalisuus

Virilokaalisuus eli patrilokaalisuus on avioliiton jälkeinen asumismuoto, jossa aviopari asuu miehen sukulaisten kanssa. Lapset varttuvat isänsä yhteisössä, joka voi olla kotitalous, kylä tai muu paikallisyhteisö. Asumismuoto kokoaa yhteen sukulaismiehet, näiden vaimot ja lapset. Muita asumismuotoja ovat neolokaalisuus (aviopari perustaa oman kotitalouden), uksorilokaalisuus (aviopari asuu vaimon sukulaisten kanssa) ja avunkolokaalisuus (enon luona asuminen). ==Lähteet== Luokka:Antropologia
Uksorilokaalisuus

Uksorilokaalisuus eli matrilokaalisuus on avioliiton jälkeinen asumismuoto, jossa aviopari asuu vaimon sukulaisten kanssa, ei kuitenkaan välttämättä samassa kotitaloudessa. Sosiaalisen ryhmittymän ytimen muodostavat tällöin yhdessä asuvat naiset lapsineen ja puolisoineen. Muita asumismuotoja ovat neolokaalisuus (aviopari perustaa oman kotitalouden), virilokaalisuus (aviopari asuu miehen sukulaisten kanssa) ja avunkolokaalisuus (enon luona asuminen). ==Lähteet== Luokka:Antropologia
Metyylivinyylieetteri

Metyylivinyylietteri (C3H6O) on tyydyttymättömiin eettereihin kuuluva orgaaninen yhdiste. Yhdistettä käytetään monomeerina valmistettaessa polymeerejä. ==Ominaisuudet, valmistus ja käyttö== Huoneenlämpötilassa metyylivinyylieetteri on väritöntä kaasua. Paineistettuna se voidaan nesteyttää. Yhdiste liukenee vähäisessä määrin veteen ja hyvin orgaanisiin liuottimiin kuten etanoliin, dietyylieetteriin ja asetoniin. Yhdiste on reaktiivista ja polymeroituu helposti.Robert B. Login: Vinyl Ether Monomers and Polymers, Kirk-Othmer Encyclopedia of Chemical Technology, John Wiley & Sons, New York, 2000. Viitattu 23.12.2018 Metyylivinyylieetteriä valmistetaan etyynin ja metanolin välisellä reaktiolla 120 °C:n lämpötilassa. Katalyytteinä käytetään voimakkaita emäksiä kuten natriummetoksidia. On myös kehitetty prosessi, jossa eteeni reagoi metanolin kanssa palladiumyhdisteiden katalysoimana. Metyylivinyylieetteristä valmistetaan polymeerejä. Tällaisia ovat esimerkiksi poly(metyylivinyylieetteri) ja metyylivinyylieetterin ja maleiinianhydridin muodostama polymeeri. ==Lähteet== Luokka:Eetterit
Susan Strasberg

Susan Strasberg (22. toukokuuta 1938 New York – 21. tammikuuta 1999 New York) oli yhdysvaltalainen näyttelijä. Hän syntyi juutalaiseen perheeseen; hän oli kuuluisan ohjaajan ja opettajan Lee Strasbergin ja näyttelijän Paula Strasbergin tytär. Strasberg syntyi ja kasvoi Manhattanilla. Hän aloitti uransa Broadway-näyttelijänä jo 14-vuotiaana. Strasberg kuoli 60-vuotiaana sairastettuaan syöpää. == Osittainen filmografia == === Elokuva === * Pyörteitä (1955) * Rakkauden huviretki (1956) * Viattomuuden kukka (1958) * Kapo - keskitysleirin vartija (1960) * Pelon tunne (1961) * Nuoren miehen seikkailut (1962) *Psych-Out (1968) * Oudot sisaret (1969) * Vuoristorata (1977) == Lähteet == === Viitteet === Luokka:Yhdysvaltalaiset näyttelijät Luokka:Vuonna 1938 syntyneet Luokka:Vuonna 1999 kuolleet Luokka:Amerikanjuutalaiset
Zanthoxylum fagara

Zanthoxylum fagara on ruutakasveihin kuuluva kymmenen metriä korkeaksi kasvava pensas tai pieni puu. Sitä kasvaa Amerikan mantereen trooppisissa oloissa Floridasta, Meksikon kautta Etelä-Amerikan luoteisosiin. Sitä elää myös Länsi- Intian saaristossa ja Galápagossaarilla. == Lähteet == fagara
Patrick Shanahan

Patrick Shanahan (s. 27. heinäkuuta 1962) on yhdysvaltalainen liikemies ja poliitikko. Hän on toiminut Yhdysvaltojen virkaatekevänä puolustusministerinä vuoden 2019 alusta, ja sitä ennen varapuolustusministerinä heinäkuusta 2017. Shanahan on opiskellut koneinsinööriksi Washingtonin yliopistossa ja Massachusetts Institute of Technologyssä, ja suorittanut jälkimmäisessä myös kaupallisen alan tutkinnon. Ennen uraansa valtionhallinnossa hän työskenteli Boeingilla. Kun 54-vuotias Shanahan nimitettiin varapuolustusministeriksi, hänellä ei olltu sotilaallista tai poliittista kokemusta. Hän oli kuitenkin tutustunut asevoimien kalustohankintohin myyjän ominaisuudessa. 2000-luvun alkupuolella hän johti Boeingin ohjelmaa, joka kehitti suojautumista ballistisia ohjuksia vastaan. Hän oli joitakin vuosia myös sotilashelikopteriosaston johdossa. == Lähteet == == Aiheesta muualla == Luokka:Yhdysvaltain puolustusministeriö Luokka:Yhdysvaltalaiset yritysjohtajat Luokka:Vuonna 1962 syntyneet Luokka:Elävät henkilöt
Christoph Vitzthum

Kreivi Carl Christoph Eric Vitzthum von Eckstädt (s. 1969) on suomalainen yritysjohtaja, joka on toiminut vuodesta 2013 Fazerin konsernijohtajana. Vitzthum on ollut myös Konecranesin hallituksen puheenjohtajana vuodesta 2016. Ennen Fazerille siirtymistä Vitzthum työskenteli Wärtsilän palveluksessa, missä hän oli aloittanut uransa toimien business controllerina 1997–1998 ja viimeksi konsernin huoltoliiketoiminnan johtajana 2009–2013. Konecranesin hallituksen puheenjohtajaksi Vitzthum valittiin keväällä 2016 Stig Gustavsonin luovuttua paikasta. Hän on istunut myös Oras Investin hallituksessa vuodesta 2013 ja ruotsalaisen sijoitusyhtiö Nordstjernan hallituksessa vuodesta 2017. Vitzthum on valmistunut kauppatieteiden maisteriksi Svenska handelshögskolanista. Vitzthum-sukunimi johtuu latinan sanasta Vicedominus, varajohtaja, jota arvoa suvun esi-isät kantoivat myöhäiskeskiajalla Saksan Thüringenissä. 1711 tämä sukuhaara korotettiin Rooman keisarikunnan valtakunnankreivilliseen arvoon. Valtakunnankreivi Burghard Vitzthum von Eckstädt muutti 1900-luvun alkupuoliskolla liikemieheksi Suomeen ja suomalainen sukuhaara polveutuu hänestä. Hän opiskeli Dresdenissä ja ystävystyi Serlachiuksen suvun vuorineuvos R.Erik Serlachiuksen kanssa,joka kutsui Vitzthumin Suomeen ja Mänttään, jossa Vitzthum toimi sittemmin G.A. Serlachius Oy:n varatoimitusjohtajana.Suvun kreivinarvo on immateriaalioikeuden suojaamaa perinnöllistä omaisuutta, jonka suojana on Wienin kongressin 1814-1815 yhteydessä tehdyt eurooppalaiset valtiosopimukset, joilla järjestettiin 1806 purkautuneen keisarikunnan asukkaiden jäljellejääneitä varallisuusoikeuksia ym. Christoph Vitzthumin isä on diplomaatti Dieter Vitzthum von Eckstädt, joka toimi Suomen ensimmäisenä suurlähettiläänä Euroopan neuvostossa 1989-1991. == Lähteet == Luokka:Suomalaiset yritysjohtajat Luokka:Vuonna 1969 syntyneet Luokka:Elävät henkilöt
Meilen

Meilen on kaupunki Sveitsissä Zürichin kantonissa. Siellä oli vuoden 2017 lopulla 13 999 vakinaista asukasta. == Sijainti == Meilen sijaitsee Zürichinjärven itärannalla viitisentoista kilometriä Zürichistä kaakkoon. == Liikenne == Zürichinjärven itärantaa seuraileva SBB:n rautatie ja valtatie 17 () Zürichistä Rapperswiliin kulkevat Meilenin kautta. Kaupungista on FHM:n (Zürichsee-Fähre Horgen-Meilen AG) tiheä autolauttaliikenne Zürichinjärven yli Horgeniin, ja ZSG:n (Zürichsee Schifffahrtsgesellschaft) Zürichin ja Rapperswilin väliset risteilylaivat poikkeavat Meilenissa. == Lähteet == * === Viitteet === == Aiheesta muualla == * Luokka:Zürichin kantonin kunnat Luokka:Sveitsin kaupungit
Enzo Staiola

Enzo Staiola (s. 15. marraskuuta 1939 Rooma), on italialainen entinen näyttelijä, joka joutui alalle sattumalta Vittorio De Sican tarjottua hänelle yhtä pääosista menestyselokuvassaan Polkupyörävaras (1948). Staiola oli tällöin vain yhdeksänvuotias. Hänen näyttelemisensä oli yleisön ja elokuvaohjaajien mielestä niin laadukasta, että se avasi hänelle uran alalla. Staiola näytteli vuosina 1948–54 noin viidessätoista elokuvassa, joiden ohjaajia olivat muiden muassa Alessandro Blasetti, Julien Duvivier ja Luigi Zampa. Teini-ikäisenä Staiola kuitenkin päätti että ei jatka näyttelemistä aikuisena. Staiolan näyttelijän uran viimeiseksi työksi jäi ravintola- apulaisen rooli Joseph L. Mankiewiczin elokuvassa Paljasjalkakreivitär (1954). Sen jälkeen Staiola on esiintynyt valkokankaalla vain kahdessa cameoroolissa, vuosina 1961 ja 1977. == Lähteet == * Luokka:Italialaiset näyttelijät Luokka:Vuonna 1939 syntyneet Luokka:Elävät henkilöt
Them Bones

Them Bones on grunge -yhtye Alice in Chainsin toisen studioalbumin Dirtin avausraita. Kappale julkaistiin myös singlenä. == Aiheesta muualla == * * Luokka:Alice in Chains Luokka:Vuoden 1992 kappaleet
Rosi Rinne

Rosi Elisabet Rinne (o.s. Helminen, 16. tammikuuta 1896 Tampere – 27. joulukuuta 1964 Viitattu 23.12.2018) oli suomalainen näyttelijä. Hän teki näyttämöuransa suurelta osin Helsingissä Kansan Näyttämöllä 1910–1930-luvuilla. Rinne sai tunnustusta herkän traagisista tyttörooleistaan.Kotimaisia näyttämötaiteilijoita sanoin ja kuvin 1930, s. 263 Hän näytteli muun muassa nimiosan näytelmässä Sylvi ja Hedvigin osan näytelmässä Villisorsa.Teatterin maailma 1950, s. 220 Valkokankailla Rinne näytteli kymmenittäin sivurooleja, muun muassa komediaelokuvissa Herra Lahtinen lähtee lipettiin ja Eulalia-täti. == Ura == Rosi Rinteen vanhemmat olivat kauppias Edvard Helminen ja Ida Emilia Tirkkonen. Rinne opiskeli seitsemän vuosiluokkaa Terijoen yhteiskoulussa. 1920- ja 1930-luvuilla hän teki useita opintomatkoja Keski-Eurooppaan. Uransa Rinne aloitti harjoittelijana Kansan Näyttämöllä vuonna 1916 ja jatkoi kiinnitettynä näyttelijänä samaisessa teatterissa 1917–1924. Vuosina 1924–1926 hän näytteli Viipurin Näyttämöllä, josta hän palasi Kansan Näyttämölle vuosiksi 1926–1938. Sen jälkeen Rinne aloitti oman kiertueensa. Rinteen roolitehtäviä olivat muun muassa Eleonora näytelmässä Pääsiäinen, Hedvig näytelmässä Villisorsa ja Luise näytelmässä Kavaluus ja rakkaus. Näytelmissä Sylvi ja Suklaaprinsessa Rinteellä oli nimiroolit. Komediassa Pitkäjärveläiset hän näytteli Läpikäytävän Hennaa. Leo Tolstoin romaaniin pohjautuvassa näytelmässä Ylösnousemus hänen roolinsa oli Katjuša. Teatteriuransa ohella Rosi Rinne näytteli sivurooleja yli 30 elokuvassa vuosina 1936–1961. Hänen elokuvatehtävänsä olivat yleensä emäntiä, rouvia ja maalaisakkoja. Lukuisista rooleista mainittakoon ensimmäinen neiti Salminen yhteiskuntakriittisessä komediassa Herra Lahtinen lähtee lipettiin, Anun äiti klassisessa karjalaiskuvaelmassa Anu ja Mikko (1940) ja rouva Huhkinen musiikkikomediassa Eulalia-täti (1940). Helena Karan tähdittämässä romanttisessa komediassa Kyökin puolella (1940) Rinne näytteli rouva Pontusta. Komediassa Tukkijoella (1951) hänen roolinsa on Tolvas-Liisa. Maaseudun naisia edustaa myös Järviskän osa Edvin Laineen Niskavuoren Aarnessa (1954), rouva-osia puolestaan pankinjohtajan puolison rooli epookkikomediassa Skandaali tyttökoulussa (1960). == Muuta == Rosi Rinne kuului Rinteiden laajaan näyttelijäsukuun avioliiton kautta. Hän avioitui näyttelijä Joel Rinteen kanssa 1923. Liitto päättyi eroon 1932. Rinne on haudattu Malmin hautausmaalle Helsinkiin. == Valikoitu filmografia == *Vaimoke (1936) *Asessorin naishuolet (1937) *Tulitikkuja lainaamassa (1938) *Hätävara (1939) *Avoveteen (1939) *Herra Lahtinen lähtee lipettiin (1939) *Pikku pelimanni (1939) *Kyökin puolella (1940) *Anu ja Mikko (1940) *Eulalia-täti (1940) *Synnin puumerkki (1942) *Tukkijoella (1951) *Niskavuoren Aarne (1954) *Opri (1954) *Asessorin naishuolet (1958) *Skandaali tyttökoulussa (1960) *Kultainen vasikka (1961) == Lähteet == * * === Viitteet === == Aiheesta muualla == *Rosi Rinne Ilona- tietokannassa Luokka:Suomalaiset näyttelijät Luokka:Vuonna 1896 syntyneet Luokka:Vuonna 1964 kuolleet
McDowellin taistelu

McDowellin taistelu () eli Sitlington’s Hillin taistelu oli Yhdysvaltain sisällissodan taistelu, joka käytiin 8. toukokuuta 1862 Highlandin piirikunnassa, Virginiassa. Taistelussa olivat vastakkain Unionin prikaatikenraalit Robert Milroy ja Robert Schenck sekä Konfederaation kenraalimajuri Thomas J. Jackson. Taistelu päättyi Konfederaation voittoon. Taistelu oli osa Konfederaation Stonewall Jacksonin Shenandoahin laakson sotaretkeä. == Tapahtumien kulku == Ennen taistelua Jacksonin joukot olivat marssineet Stauntonista Parkersburg Roadia pitkin länteen. Heidän oli määrä lähestyä Shenandoahin laaksoa Virginian länsiosista käsin. Matkalla he kohtasivat kaksi John C. Frémontin alaisuuteen kuulunutta prikaatia, joita komensivat prikaatikenraalit Robert Milroy ja Robert Schenck. 8\. toukokuuta 1862 Milroyn prikaati päätti hyökätä Jacksonin joukkoja vastaan, jotka olivat asettuneet McDowellissa sijaitsevalle Sitlington’s Hillille. Noin neljän tunnin mittaisen taistelun päätteeksi Jackson torjui Unionin hyökkäykset. Hyökkäysten epäonnistuttua Milroy ja Schenck vetäytyivät Virginian länsiosiin. Osapuolet menettivät taistelussa eri arvioiden mukaan yhteensä 556–720 miestä. == Lähteet == Luokka:Yhdysvaltain sisällissodan taistelut Luokka:Vuoden 1862 sotahistoria Luokka:Virginia Yhdysvaltain sisällissodassa
Perttulan teloitukset

Perttulan teloitukset eli niin sanotut Perttulan verihäät olivat helluntaina 18.–20. toukokuuta 1918 tapahtuneita Suomen sisällissodan aikaisia teloituksia, jolloin valkoiset ampuivat noin 30–40 punaista tai sellaiseksi epäiltyä. Nurmijärven Perttulan kylässä tapahtuneet teloitukset suoritti Uudenmaan ruotsinkielisistä suojeluskuntalaisista koottu Länsi-Uudenmaan pataljoona. Sen päällikkönä toimi ruotsalainen vänrikki Edvard Ward komppanianpäällikköinään entinen Venäjän armeijan upseeri Ivar Hast ja suojeluskuntavänrikki Ivar Ståhle. == Tapahtumat == Sisällissodan alkuvaiheessa punaisten tiedetään Nurmijärvellä surmanneen neljä henkilöä. Joukossa olivat muun muassa Raalan kartanon isäntä sekä Rajamäen rautatieaseman asemapäällikkö, joka kieltäytyi luovuttamasta hallussaan olleita virka-aseita. Myöhemmin sodan aikana paikkakunnalla toimi yhteishallinto, jossa oli mukana myös valkoisten kannattajia. Oma suojeluskunta perustettiin vasta Nurmijärven siirryttyä valkoisten haltuun. Paikkakunnalla muodostettiin kenttäoikeus, johon kuului neljä sodan aikaisessa yhteishallinnossa toiminutta valkoista. Lisäksi mukana oli nimismies Väinö Valvio, joka metsästi innokkaasti punaisia koko seuraavan kesän ajan. Toukokuun puolivälin jälkeen Nurmijärvelle saapui Länsi-Uudenmaan pataljoona, joka oli jo muutaman viikon ajan kiertänyt eri puolilla Uuttamaata ja Varsinais-Suomea teloittamassa vangittuja punakaartilaisia. Teloitetut olivat vankeina Perttulan työväentalolla, josta heidät vietiin ammuttavaksi kahdessa eri ryhmässä. Joukossa oli myös kaksi naista. Nurmijärven paikallishistoria on myöhemmin väittänyt, että Nurmijärven valkoisilla ei ollut osuutta teloituksiin, mutta tapahtumia tutkineiden Olli Korjuksen ja Jaakko Paavolaisen mukaan paikalliset valkoiset olivat mukana valikoimassa uhreja. Määräys teloituksiin oli todennäköisesti saatu ylempää. Tutkijoiden mukaan on mahdotonta, että sodan jo päätyttyä ja eduskunnan kokoonnuttua, olisi Länsi- Uudenmaan pataljoonan tapainen rankaisuretkikunta liikkunut teloittamassa ihmisiä omin päin. Paavolainen pitää teloituskäskyn antajana Keravan suojeluskuntapiirin aluepäällikköä. Perttulassa teloitettujen tarkka lukumäärä ei ole tiedossa, mutta uhrien määräksi on arvioitu 29–37. Nuorin ammutuista oli vain 16-vuotias ja joukossa oli myös naisia. Heidät haudattiin joukkohautaan teloituspaikalle, jonne vuonna 1955 pystytettiin muistomerkki ja samalla alue vihittiin hautausmaaksi. Teloitettuja haudattiin myös jo 1890-luvulla perustetulle Nummen hautausmaalle Raalantien varteen. Kuolemaantuomittuja säilytettiin Perttulan osuuskaupan saunarakennuksessa, jonka seinään kiinnitettiin muistolaatta vuonna 2017. Aloitteen muistolaatasta teki Nurmijärvi-Seura. == Lähteet == Luokka:Valkoinen terrori Luokka:Joukkosurmat Suomessa Luokka:Nurmijärven historia
Kernstownin taistelu

Kernstownin taistelu voi viitata kahteen Yhdysvaltain sisällissodan taisteluun: * Ensimmäinen Kernstownin taistelu (23. maaliskuuta 1862) * Toinen Kernstownin taistelu (24. heinäkuuta 1864)
Beninin presidentti

Beninin presidentti on Beninin, entisen Dahomeyn, valtionpäämies. Hän on sekä valtionpäämies, että hallituksen pää. Presidentti valitaan suoralla kansanvaalilla viisivuotiskaudelle. Voittoon tarvitaan absoluuttinen enemmistö, tarvittaessa järjestetään toinen kierros. Nykyisen perustuslain mukaan sama henkilö voi olla vallassa enintään kaksi kautta. == Luettelo Beninin presidenteistä == Nimi Vallassa huom. Hubert Maga 1960 – 1963 presidentti, Dahomeyn tasavalta Christophe Soglo 1963 – 1964 väliaikaishallituksen johtaja Sourou-Migan Apithy 1964 – 1965 presidentti Justin Ahomadegbé 27. marraskuuta – 29. marraskuuta 1965 väliaikainen presidentti Tahirou Congacou 29. marraskuuta – 22. joulukuuta 1965 väliaikainen presidentti Christophe Soglo 1965 – 1967 presidentti Jean- Baptiste Hachème 19.-20. joulukuuta 1967 vallankumousneuvoston pj. Maurice Kouandété 20.-21. joulukuuta 1967 valtionpäämies Alphonse Alley 1967 – 1968 valtionpäämies Émile Derlin Zinsou 1968 – 1969 presidentti Paul-Émile de Souza 1969 – 1970 presidenttineuvoston pj. Hubert Maga 1970 – 1972 presidenttineuvoston pj. Justin Ahomadegbé 7. toukokuuta – 26. lokakuuta 1972 presidenttineuvoston pj. Mathieu Kérékou 1972 – 1991 presidentti, Beninin kansantasavalta 1975 Nicéphore Soglo 1991 – 1996 presidentti, Beninin tasavalta Mathieu Kérékou 1996 – 2006 presidentti Yayi Boni 2006 – 2016 presidentti Patrice Talon 6. huhtikuuta 2016 – presidentti == Katso myös == * Beninin presidentinvaali 2021 == Lähteet == * Luokka:Luettelot presidenteistä
Mallinukke

Mallinukke on yleensä muovista, puusta tai (osittain) posliinista valmistettu nukke, joka voidaan sijoittaa myymälän sisätiloihin tai näyteikkunaan. Mallinukeilla on merkittävä rooli muodissa, sillä niitä käytetään vaatteiden, kenkien ja asusteiden mainosvälineenä. Mallinuket on usein suunniteltu nukeiksi, joiden osat voidaan irrottaa. == Mallinukkejen materiaali == Nykyaikaiset mallinuket on valmistettu erilaisista materiaaleista, joista tärkeimpiä ovat vaha ja muovi. Vahanuket ovat yleensä kalliimpia kuin muoviset, eivätkä ne ole kovin kestäviä, mutta ovat huomattavasti vaikuttavampia ja realistisempia. Muoviset mallinuket ovat toisaalta mannekiinikentän suhteellisen uusi innovaatio. == Käyttö == Mallinukkeja käytetään yleensä mainosvälineenä, jolle puetaan vaatteet. Niitä käytetään myös museoissa, joissa yleensä nukke on puettu historialliseksi hahmoksi. === Kaupallinen käyttö === Mallinukkeja käytetään pääasiassa vaatekaupoissa ja vähittäiskaupoissa myymäläkäyttöön tai ikkunoitten koristeluun. === Lääketieteellinen käyttö === Mallinukkeja voidaan käyttää myös lääketieteellisessä tarkoituksessa: niillä voidaan esimerkiksi harjoitella elvytystä. == Lähteet == == Aiheesta muualla == Luokka:Mainonta Luokka:Taidetarvikkeet
Männedorf

Männedorf on kaupunki Sveitsissä Zürichin kantonissa. Siellä oli vuoden 2017 lopulla 10 957 vakinaista asukasta. == Sijainti == Männedorf sijaitsee Zürichinjärven itärannalla viitisentoista kilometriä Zürichistä kaakkoon. == Liikenne == Zürichinjärven itärantaa seuraileva SBB:n rautatie ja valtatie 17 () Zürichistä Rapperswiliin kulkevat Männedorfin kautta. Kaupungista on ZSG:n (Zürichsee Schifffahrtsgesellschaft) säännöllinen laivayhteys Zürichinjärven yli Wädenswiliin, ja Zürichin ja Rapperswilin väliset risteilylaivat poikkeavat Männedorfissa. == Lähteet == * === Viitteet === == Aiheesta muualla == * Luokka:Zürichin kantonin kunnat Luokka:Sveitsin kaupungit
Zollikon

Zollikon on kaupunki Sveitsissä Zürichin kantonissa. Siellä oli vuoden 2017 lopulla 12 983 vakinaista asukasta. == Sijainti == Zollikon sijaitsee Zürichinjärven itärannalla viitisen kilometriä Zürichistä kaakkoon. == Liikenne == Zürichinjärven itärantaa seuraileva SBB:n rautatie ja valtatie 17 () Zürichistä Rapperswiliin kulkevat Zollikonin kautta. Kaupungista on ZSG:n (Zürichsee Schifffahrtsgesellschaft) säännöllinen laivayhteys Zürichiin ja Rapperswiliin. == Lähteet == * === Viitteet === == Aiheesta muualla == * Luokka:Zürichin kantonin kunnat Luokka:Sveitsin kaupungit
Kalle Arvola

Kalle Arvola -nimisiä henkilöitä ovat olleet: * Kalle Arvola (1705–1772), liminkalainen talonpoika ja valtiopäiväedustaja * Kalle Arvola (1914–2006), liminkalainen kunnallisneuvos, kotiseutuaktiivi ja Alakestilän arboretumin perustaja
Gino Saltamerenda

Luigi Saltamerenda (2. kesäkuuta 1902 Rooma – 25. syyskuuta 1951 Rooma), paremmin tunnettu lempinimellään Gino, oli italialainen näyttelijä, jonka lyhyt ura valkokankaalla kesti vain noin viisi vuotta. Saltamerenda oli tavallinen "kadunmies" ja jo yli 40-vuotias joutuessaan sattumalta näyttelijäksi, Vittorio De Sican tarjottua hänelle osaa elokuvassaan Sciuscià - viattomat (Sciuscià, 1946). Saltamerenda näytteli noin tusinassa elokuvia, joista tunnetuin on De Sican Polkupyörävaras (1948), jossa hän auttaa päähenkilöä (Lamberto Maggiorani) varastetun polkupyörän etsimisessä. Saltamerenda näytteli yleensä elokuvissa juuri sitä mitä oli todellisuudessakin, tavallista rehellistä kadunmiestä. Saltamerenda kuoli sydänkohtaukseen 49-vuotiaana. == Lähteet == * Luokka:Vuonna 1909 syntyneet Luokka:Vuonna 1951 kuolleet Luokka:Italialaiset näyttelijät
Miconia robinsoniana

Miconia robinsoniana on Galápagossaarilla kasvava melastomakasveihin kuuluva pensasmainen kasvilaji. Sen levinneisyysalue on supistunut vieraslajien takia. == Kuvaus == Miconia robinsoniana kasvaa 2–5 metriä korkeksi, ja se on usein monioksainen. Lehdet kasvavat vastakkaisesti, ja ne ovat muodoltaan kapean vastapuikeasta soikeisiin tai pitkänpyöreisiin. Lehdet ovat 10–30 senttimetriä pitkiä ja nahkapintaisia. Kukat ovat jopa 18 senttimetriä pitkien huiskiloiden päissä. Teriö on väriltään purppuramainen. 6–7 millimetriä pitkiä terälehtiä on 4 tai 5 ja heteitä 8–10. Hedelmä on tummanpurppurainen ja pyöreähkö marja, jossa on lukuisia siemeniä. == Levinneisyys ja elinympäristö == Miconia robinsoniana -lajia kasvaa vain Galápagossaariin kuuluvilla San Cristóbalilla ja Santa Cruzilla. Se elää saarten kosteilla ylänköalueilla. Miconia robinsoniana on vaarantunut laji, ja sen levinneisyysalue on selvästi supistunut. Santa Cruzilla sen ovat syrjäyttäneet monet vieraslajit, erityisesti kiinapuihin kuuluva Cinchona succirubra. == Lähteet == Luokka:Melastomakasvit
Luettelo Suomen entisistä meijereistä

Luettelo Suomen entisistä meijereistä Vuonna 1932 Suomessa oli 758 meijeriä, joista osuusmeijereitä oli 549, osakeyhtiömeijereitä 43 ja yksityismeijereitä 44 kappaletta. ==Ahvenanmaan maakunta== ==Hämeen lääni== * Etelä-Someron osuusmeijeri, Somero, Terttilä *Forssan osuusmeijeri https://digi.kansalliskirjasto.fi/aikakausi/binding/1811951?page=4 * Häntälän osuusmeijeri, Somero, Häntälä *Terälahden meijeri * Someron osuusmeijeri, Somero, Someron keskustaajama * Ypäjän osuusmeijeri, Ypäjä, Ypäjän kirkonkylä ==Kuopion lääni== ==Lapin lääni== ==Mikkelin lääni== * Mikkelin osuusmeijeri *Rantasalmen osuusmeijeri *Savonlinnan seudun osuuskunta Tuote 1921−1991 ==Oulun lääni== * Kempeleen-Salon osuusmeijeri * Limingan Osuusmeijeri * Osuuskunta Saarelan Meijeri Mylly ja Saha * Rantsilan Osuusmeijeri * Temmeksen meijeri * Tyrnävän meijeri ==Turun ja Porin lääni== *Huittisten meijeri ==Uudenmaan lääni== * Nummen osuusmeijeri ==Vaasan lääni== *Jalasjärven meijeri *Ilmajoen Osuusmeijeri *Jurvan meijeri *Kyrönmaan osuusmeijeri *Laihian Osuusmeijeri ==Viipurin lääni== *Raudun Maidon Myynti Osuuskunta ==Lähteet== ==Kirjallisuutta== * *
James Shields (vuonna 1806 syntynyt poliitikko)

James Shields (10. toukokuuta 1806 tai 1810 Altmore, Irlanti – 1. kesäkuuta 1879 Ottumwa, Iowa, Yhdysvallat) oli Irlannissa syntynyt, mutta sittemmin Yhdysvalloissa vaikuttanut demokraattipoliitikko ja sotilas. Hänen samanniminen setänsä toimi myös poliitikkona. Sotilaana Shields palveli ensin 1846–48 Meksikon-Yhdysvaltain sodassa ja 1861–63 Unionin kenraalina Yhdysvaltain sisällissodassa. Poliitikkona Shields muistetaan erityisesti siitä, että hän on ainoana ihmisenä edustanut Yhdysvaltain senaatissa kolmea eri osavaltiota. Shields pääsi senaattiin ensimmäisen kerran vuonna 1849 Illinois'n senaattorina. Vuonna 1858 hänet valittiin Minnesotan senaattoriksi osavaltion ensimmäisissä senaattorinvaaleissa. Kolmannen kerran Shields valittiin senaattiin Missourin edustajana vuonna 1879 järjestetyissä täytevaaleissa, joissa valittiin uusi senaattori Lewis Bogyn virkakaudesta jäljellä olleiksi kuudeksi viikoksi. Senaatin lisäksi Shields toimi muun muassa Oregonin territorion kuvernöörinä 1848–49. == Lähteet == Luokka:Yhdysvaltain senaatin jäsenet Luokka:Yhdysvaltain sisällissodan pohjoisvaltioiden kenraalit Luokka:Yhdysvaltalaiset kenraalit Luokka:1800-luvulla syntyneet Luokka:Vuonna 1879 kuolleet
James Shields

James Shields on ollut ainakin seuraavien henkilöiden nimi: * James Shields (baseball), vuonna 1981 syntynyt baseballin pelaaja * James Shields (vuonna 1762 syntynyt poliitikko), irlantilais-yhdysvaltalainen poliitikko * James Shields (vuonna 1806 syntynyt poliitikko), irlantilais-yhdysvaltalainen poliitikko, joka edusti Yhdysvaltain senaatissa kolmea eri osavaltiota
Protomoropus

Protomoropus (nimen merkitys: ”ennen Moropusta”) on sukupuuttoon kuollut Chalicotherioidea-yläheimoon kuuluva kavioeläinsuku, joka eli varhaisella eoseenilla. Se tunnetaan vain hampaiden perusteella, jotka löydettiin Mongoliasta 1970-luvulla. Sitä pidettiin aluksi Hyracotheriumin lajina, mutta vuonna 2004 julkaistujen tutkimusten perusteella se oli lähempää sukua kalikoteereille. Protomoropus oli pieni, noin 45 senttiä pitkä, ja muistutti luultavasti läheistä sukulaistaan Litolophusta. Chalicotherioidean uskotaan ilmestyneen Aasiassa varhaisella eoseenilla, ja Protomoropus oli ryhmän varhaisimpia edustajia. Sen hampaiden yksityiskohdat muistuttivat suuresti ryhmän myöhempien jäsenien hampaita, ja osoittavat Chalicotherioidean jakavan yhteisen esi-isän hevoseläinten, sarvikuonojen ja brontoteerien kanssa. == Lähteet == Luokka:Esihistorialliset nisäkkäät Luokka:Kavioeläimet
Arvaa kuinka paljon sinua rakastan (televisiosarja)

Arvaa kuinka paljon sinua rakastan (engl. Guess How Much I Love You) on vuosina 2011–2015 julkaistu lapsille suunnattu kanadalais-australialais- singaporelainen animaatiosarja. Pikku Pupu ja hänen isänsä Iso Pupu seikkailevat varsinkin Yhdysvalloissa suosittuun Sam McBratneyn kirjoittamaan kuvakirjaan perustuvassa animaatiosarjassa. Puput ja muut eläimet vaeltavat kauniissa metsässä, josta voi löytyä perhosia, kukkia, marjoja, terhoja tai vaikka aarteita. Vuodenaikojen vaihtuessa metsäkin muuttaa luonnettaan. Alun perin australialaisen SLK productionsin tuottamaa ohjelmaa on tehty kaksi kautta ja ne on julkaistu yli 180 maassa. == Jaksot == 1\. tuotantokausi (2011) * Aarteenetsintä * Sininen ihme * Oma koti kullan kallis * Lempijuttu * Iso niin kuin sinä * Syksy on tullut * Millainen ääni lähtee kuusta? * Lumivaippa * Lumihiutale * Päivä sisällä * Lentokoulua * Voiko tähtiä koskettaa? * Pesä höyhenistä * Marssi kuin muurahainen * Minne joki kulkee? * Iltasatu * Minä tahdon lentää * Luistelua * Käpypuu * Missä Pikku Kettu on? * Kukkiva puu * Seuraa minua * Piilosilla * Iso myrsky * Varjoleikkiä * Lumipupu * Kukkaniitty * Pesä * Neljä vuodenaikaa * Piilotetut aarteet * Kuutanssi * Leppäkerttu * Minä lupaan * Talviyllätys * Onnenkeppi * Kastanja * Löytäjä saa pitää * Talviturkki * Uusi ystävä * Lehden varjossa * Kevään tuoksu * Iso omena * Yllätys! * Sateinen päivä * Niityn näkymiä * Herkullinen auringonlasku * Syysleikkejä * Pupun häntä * Vaihdetaan rooleja * Kurpitsa * Tuulen vihellys 2\. tuotantokausi (2015) * Hämähäkinverkko * Keräilyä * Syysseikkailu * Sumuinen niitty * Syyskiireitä * Etsi minut * Isot jalanjäljet * Talven täysikuu * Kaikkien aikojen mäki * Reilua peliä * Piikkipaatsaman oksa * Mullin mallin -päivä * Nyyttikestit * Pikkuinen Mato * Suurta ja pientä * Yllätysmuna * Kevään ääni * Kaikuleikki * Ahkerat apulaiset * Pähkinät kadoksissa * Oma sateenkaari * Lempipuu * Metsämansikat * Yllätyslahja * Kesäpäivä joella * Yökukkujat == Rooleissa == === Suomenkieliset äänet === Tuotantokausi 1 (2011) * Petrus Känsälä * Iris Kovalainen * Ia Koivisto * Juha-Pekka Mikkola * Riku Leskinen * Pia Andersson * Laura Kemppainen * Arto Nieminen käännös & ohjaus: Minna Tasanto tuotanto: Uptempo Oy Tuotantokausi 2 * Hermanni Kemppainen * Ia Koivisto * Bruno Lähteenmäki * Laura Kemppainen * Katja Sirkiä * Petri Hanttu * Maisa Manninen Käännös: Fiable Oy == Lähteet == Luokka:2010-luvun piirrossarjat